Вятърни камбанки от мидени черупки

Всички деца, и малки и големи, обожават морето. И колкото и дълго да са през лятото край него, все с тъга се разделят, събирайки несметни количества камъчета и мидички.

Чудили ли сте какво да ги направите, защото всеки опит да ги върнете на морето, остава безуспешен и среща неодобрителния питащ детски поглед: „Мамо, ама ти сериозно ли?“

За да запазите усещането за лято и море през цялата година, за да не се налага да изхвърляте скришом от децата си безценните им находки, ви предлагаме да им доставите още по-голямо удоволствие, като им предложите заедно да направите вятърна камбанка от мидени черупки.

Освен чисто творческото удоволствие, ще си доставите и естетическа наслада, украсявайки дома си с нещо, което децата ви ще са създали сами или с малко ваша помощ.

Ще са ви необходими здрав конец или канап, два телени или дървени ринга с различен диаметър и мидени черупки.

Как точно да сътворите тази лятно-морска красота можете да видите в клипа по-долу, а как да съчетаете материалите оставете на фантазията си.

<https://youtu.be/E2ThiFP_QtE>

Направи с мама

Камбанка, миди, черупки, лято, море, featured